14:45 5 חיילים עומדים בעמדות משני צידי הכביש. מרבית המכוניות חולפות ללא עצירה בשני הכוונים. רכב פלסטיני אחד שהגיע מכוון שכם עומד לצד הדרך. לאחר כעשרים דקות אנחנו מתקרבות למחסום כדי לברר למה הרכב מעוכב. ג'יפ צבאי מלא בחיילים מגיע מכוון שכם ועומד באמצע הכביש. החיילים יורדים מהג'יפ לשוחח עם החיילים במחסום והתנועה מכוון שכם נחסמת. כעבור חמש דקות החיילים מזיזים את הג'יפ לצד הדרך וחייל מהמחסום מתפנה לגשת אלינו. "למה אתן מפריעות?" הוא שואל ואנחנו מבקשות לדעת למה הרכב הפלשתיני מעוכב. "בודקים תעודה במחשב. אני לא יכול לפרט". חיילי הג'יפ מתקרבים גם הם אלינו. לשאלתנו למה חסם הג'יפ את הכביש עונה אחד החיילים: "בשביל הפנאן" חייל אחר לא מרגיש נח ומסביר "חשבנו שהחיילים במחסום זקוקים לעזרה, אתן רואות שהזזנו את הג'יפ".
15:25 הרכב הפלסטיני משוחרר.